Az Univerzum Egyháza

Az Univerzum Egyháza egy egyház, melyet Kisfaludy György vezet. A Hunok Anyaszentegyháza jelzőt is használják rá. Tanaik tudásalapúak és szeretetközpontúak, tudásőrző egyház, a hun gondolkodásmódot tanítják. Dogmáinak gerincét a Kisfaludy György által kidolgozott időfizika tana adja. Ezek főleg ősi eredetű szentiratok együttes értelmezéséből és tudományos kutatások eredményéből állnak össze.

Hitük szerint a lét alapja az Íge, ami a Teremtő Atya és Anya kiáradó létezési hullámai. Mindent ebből vezetnek le.
A Szentlelket a téridő forrásaként azonosítják, hivatkoznak rá még mint Szerán (Égi helytartó). Pontosan kidolgozott tételeik vannak Isten működéséről és természetéről, így a téridő viselkedéséről is. Nézetük szerint "Minden Egy." mivel minden a Teremtő kiáradásából épül fel. A kiáradást tudományos szóhasználatban gravitációs hullámoknak nevezik. Kisfaludy György 1997-ben publikálta a gravitációs hullámokkal végzett méréseit, "A tömeghullámok hatása a diffrakcióra" címmel.
Kisfaludy György a kétezres években több gravitációs hullám távcsövet épített, amivel képes volt érzékelni a Tejút galaxis feketelyukait valamint a Naprendszer égitesteit. Ezeket az állításokat akadémikus közegben nem fogadják el. 
Az Univerzum Egyháza szándéka a Nagy Egyesítés kidolgozása, ami a vallások és tudomány ellentétének feloldása. Ezért a tanaikat általában a misztikusok és vallásosak túl tudományosnak, a tudományosok meg túl misztikusnak tartják. Állításuk szerint képes feloldani mindkét nézőpont paradoxonait. Azt is állítják, hogy meg tudja magyarázni azokat a jelenségeket amiket a modern fizika nem.

Az év kezdete náluk a tavaszi napéjegyenlőség, 2014. március 21.-én kezdik a 6055. évet. Medvetorosi évszámítást használnak, az Arvisúrákkal összhangban. Ez a hun őshazából származik, Agaba fősámán Kr.e. 4040-ben korszerűsítette az addig használt hun rovásírást, arra amit napjainkban székely-magyar rovásírásként használunk. A történelem szemléletük rendhagyó. Vallják, hogy a történelmet meghamisították, hogy az aktuális érdekeknek megfeleljen.

Universum Universitas néven szabadegyetem működtetnek. Itt lelkészi- és időfizikusi végzettséget lehet szerezni, ami akkreditáció hiányában nem számít diplomának.
Rendszeres fórumot tartanak az Óbudai Kulturális Központban minden csütörtökön "Tudomány Csütörtöke" néven 1991. November 6.-a óta.

A 2011. évi CCVI. törvény megfosztotta az egyházi státusztól, bizniszegyháznak titulálva az Univerzum Egyházát. 
Jelenleg vallási tevékenységet végző, az egyházzal jogfolytonos alapítványként működik. Kutatási projektjeit forráshiány miatt felfüggesztette.

Kapcsolódó szócikkek 
 Magyarországon működő egyházak, felekezetek listája

Jegyzetek

Források 

 www.hunok.hu
 Kisfaludy György személyes beszámolói
 Kisfaludy György előadásainak alapján
 Kisfaludy György által írt könyvek
 http://www.hunok.hu/vegyes/tireslab-english/all-labor3.html
 http://xoomer.virgilio.it/terembura/vegyes/book/book.html

További információk
 Az Univerzum Egyháza honlapja
 Az Univerzum Egyháza honlapja
  Az idő anatómiája. Film 
 Kisfaludy György előadás hanganyagai.
 Kisfaludy György videón rögzített előadásai.
 Kisfaludy György teremtési prezentációkat tett közzé.
 Kisfaludy György blogja.
 Soulstorage.org oldal videói.

Magyarországi egyházak